שמעון וילנאי

שמעון וילנאי (נולד ב-4 באוגוסט 1945) הוא כתב קול ישראל בגמלאות. עסק בעיקר בענייני חקלאות ותעשייה. עורך ראשי של "יבול שיא".

קורות חייו
וילנאי נולד וגדל בתל אביב בשם שמעון וילנצ'יק. בעבר היה כתב בעיתון "חדשות הספורט". ב"קול ישראל" היה כתב בתחומים שונים, ובהם כתב לענייני משטרה בגוש דן, לענייני חקלאות במשך 17 שנים, וכתב לענייני תאונות דרכים.

כיהן כיו"ר ועד העיתונאים של קול ישראל בתל אביב, וכחבר הנהלת אגודת העיתונאים בתל אביב. ב-2012 זכה בפרס מנכ"ל רשות השידור על שם אילן רועה.

וילנאי נשוי ואב לשלושה. בתו היא העיתונאית והמגישה אורלי וילנאי.

במהלך יולי 2012 פרש וילנאי לגמלאות.

קישורים חיצוניים
 וילנאי שמעון וילנאי חוגג 60, באתר "התאחדות חקלאי ישראל"

הערות שוליים 

סגל חדשות הספורט
סגל קול ישראל
זוכי הפרס להצטיינות עיתונאית ע"ש אילן רועה
עיתונאי ספורט ישראלים
ישראלים שנולדו ב-1945